L 141/60
HR
Službeni list Europske unije
31.5.2023.
(c) dijela dinamične dodjele na zahtjev koji uključuje resurse za pružanje usluga zatraženih putem mehanizma dinamične dodjele na zahtjev u skladu s člancima 7. i 8.; (d) dijela pričuve za krizne situacije koji uključuje resurse za pružanje usluga u slučaju dinamičnih zahtjeva visokog prioriteta kada resursi iz drugih dijelova skupa nisu dostatni, u skladu s člankom 7.
(4) Komisija obavješćuje sudionike o njihovim udjelima, dostupnim uslugama i povezanim obilježjima za sljedeće programsko razdoblje skupa zajedno s njihovim vrijednostima u tokenima, najkasnije 30 tjedana prije datuma početka programskog razdoblja skupa.
(5) Prvo programsko razdoblje skupa počinje s početkom rada GOVSATCOM-ova centra, a njegovo trajanje iznosi dvije godine.
Nakon isteka programskog razdoblja skupa, počinje sljedeće programsko razdoblje jednakog trajanja.
Članak 4.
Naknada za usluge GOVSATCOM-a, tokeni i računi (1)
Korisnici dijele usluge GOVSATCOM-a i određuju prioritete putem određene naknade upotrebom tokena.
(2) Osnovna vrijednost naknade za uslugu zbroj je naknada koje se daju pružateljima resursa kako bi na raspolaganje stavili resurse potrebne za pružanje usluge s posebnim obilježjima i trajanjem navedenima u odgovarajućem zahtjevu za uslugu.
Vrijednost naknade za uslugu iznosi a) 80 % njezine osnovne vrijednosti naknade u slučaju zahtjeva niskog prioriteta, b) 100 % njezine osnovne vrijednosti naknade u slučaju zahtjeva srednjeg prioriteta c) 130 % njezine osnovne vrijednosti naknade u slučaju zahtjeva visokog prioriteta.
(3) Svaki sudionik ima svoj račun sudionika koji sadržava njegove tokene.
Svaki račun sudionika dijeli se na dva dijela: a) dio za prethodno plaćanje i b) dio za plaćanje na zahtjev, koji se upotrebljavaju za naknadu za zatražene usluge primjenom mehanizma dinamične dodjele uz prethodno plaćanje odnosno mehanizma uz plaćanje na zahtjev.
Podjelu tokena sudionika u svakom dijelu računa sudionik određuje prije datuma početka programskog razdoblja skupa iz članka 6., a tokeni se ne prenose iz jednog dijela u drugi tijekom programskog razdoblja skupa.
Preostali tokeni u dijelu računa za prethodno plaćanje poravnavaju se na kraju programskog razdoblja skupa u skladu sa stavkom 6.
GOVSATCOM-ov centar vodi račune sudionika.
(4) Tijekom programskog razdoblja skupa sudionik može upotrijebiti eure za kupnju dodatnih tokena preko Komisije u skladu sa stopom konverzije tokena u eure koja je utvrđena za to programsko razdoblje skupa.
Komisija o tome obavješćuje GOVSATCOM-ov centar, a dodatni tokeni dodaju se dijelu odgovarajućeg računa sudionika za plaćanje na zahtjev.
(5)
Sudionik može donirati tokene sa svojeg računa drugom sudioniku.
Prijenos tokena s računa jednog sudionika na račun drugog sudionika zahtijeva nadležno tijelo sudionika donatora od GOVSATCOM-ova centra, a donaciju prihvaća nadležno tijelo sudionika primatelja.
Tokeni se prenose s istog dijela računa sudionika donatora (dio za prethodno plaćanje ili dio za plaćanje na zahtjev) na isti dio računa sudionika primatelja.
Sudionik može u skladu s člankom 6. donirati tokene iz svojeg udjela za fiksnu dodjelu usluga drugom sudioniku i o tome obavijestiti Komisiju.